b"\n_START_ARTICLE_\nFly on the Wall (pesem)\n_START_SECTION_\nKriti\xc4\x8dni sprejem\n_START_PARAGRAPH_\nPesem\xc2\xa0\xc2\xbbFly on the Wall\xc2\xab\xc2\xa0je s strani glasbenih kritikov prejela ve\xc4\x8dinoma pozitive kritike. Bill Lamb iz spletne strani About.com je pesem ozna\xc4\x8dil za\xc2\xa0\xc2\xbbamfetamino hitenja\xc2\xab\xc2\xa0ter jo pohvalil zaradi njenega teen pop in generi\xc4\x8dnih prito\xc5\xbeb ter jo ozna\xc4\x8dil za eno izmed\xc2\xa0\xc2\xbbnajbolj\xc5\xa1ih pesmi z albuma Breakout\xc2\xab . Heather Phares iz spletne strani Allmusic je napisala, da je pesem\xc2\xa0\xc2\xbbslab\xc5\xa1a verzija\xc2\xab\xc2\xa0pesmi\xc2\xa0\xc2\xbbToxic\xc2\xab\xc2\xa0Britney Spears in namignila, kak\xc5\xa1na bodo prihodnja glasbena dela Miley Cyrus. Sarah Rodman iz revije The Boston Globe je napisala, da je pesem\xc2\xa0\xc2\xbbFly on the Wall\xc2\xab\xc2\xa0sprememba tempa za Miley Cyrus in jo ozna\xc4\x8dila za\xc2\xa0\xc2\xbbnajbolj zanimivo pesem z albuma\xc2\xab. Mikael Wood je napisal, da je pesem The Los Angeles Times rezultat standrdov podjetja Walt Disney Company ter zaenkrat\xc2\xa0\xc2\xbbnajbolj\xc5\xa1a pesem z albuma\xc2\xab. Skupaj s pesmijo\xc2\xa0\xc2\xbbFull Circle\xc2\xab\xc2\xa0je Sal Cinquemani iz revije Slant Magazine napisal, da sta obe pesmi\xc2\xa0\xc2\xbbve\xc4\x8d kot vredni\xc2\xab\xc2\xa0slediti pesmi\xc2\xa0\xc2\xbbSee You Again.\xc2\xab Mordechai Shinefield iz revije The Village Voice je napisal, da je pesem\xc2\xa0\xc2\xbbgore\xc4\x8de brilijantna\xc2\xab\xc2\xa0in je\xc2\xa0\xc2\xbbnajbolj\xc5\xa1a, najbolj jezna pesem [iz albuma Breakout].\xc2\xab Johnny Dee iz revije Virgin Media je napisal, da je pesem\xc2\xa0\xc2\xbbFly on the Wall\xc2\xab\xc2\xa0skupaj s pesmijo\xc2\xa0\xc2\xbb7 Things\xc2\xab\xc2\xa0\xc2\xbbenkratna pop pesem,\xc2\xab\xc2\xa0ki lahko dolgoro\xc4\x8dno spodbudi njeno kariero. Ratliff je pesem\xc2\xa0\xc2\xbbFly on the Wall\xc2\xab\xc2\xa0negativno primerjal s pesmimi glasbene skupine Pussycat Dolls in napisal, da \xc4\x8deprav je glas Miley Cyrus v glavnem bogat z globokimi dodatki, vendar je v tej pesmi postal\xc2\xa0\xc2\xbbraztegnjen in var\xc4\x8devalen\xc2\xab. Kakorkoli \xc5\xbee, napisal je, da je pesem\xc2\xa0\xc2\xbbnajprimernej\xc5\xa1a za najstnike\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbFly on the Wall\xc2\xab\xc2\xa0se je ob koncu tedna 9. avgusta leta 2008 uvrstila na devetin\xc5\xa1estdeseto mesto lestvice Hot Digital Songs ob izzidu albuma Breakout, vendar je iz lestvice izpadla, ko se je uvrstila na lestvico Billboard Hot 100; v naslednjem tednu je pesem izpadla iz lestvice. Ob koncu leta 2009 je pesem zasedla mesto na ameri\xc5\xa1kih lestvicah, kjer je zasedla dvainsedemdeseto mesto na lestvici Hot 100 Airplay, \xc5\xa1tiriin\xc5\xa1estdeseto mesto na lestvici Pop 100 in lestvici Pop 100 Airplay. Ob koncu tedna 10. januarja 2009 je pesem pristala na triinosemdesetem mestu lestvice Billboard Hot 100 zaradi uspe\xc5\xa1nosti na radijih, vendar je izpadla iz lestvice \xc5\xbee v prihodnjem tednu. Na lestvici Canadian Hot 100 je pesem zasedla triinsedemdeseto mesto ob koncu tedna 9. avgusta leta 2008 zaradi uspe\xc5\xa1ne digitalne prodaje. Pesem je bila na lestvici Canadian Hot 100 prisotna \xc5\xa1e dva druga tedna, od 7. februarja 2009 dalje pa se na lestvico ni ve\xc4\x8d uvrstila._NEWLINE_Pesem je bila uspe\xc5\xa1nej\xc5\xa1a na podro\xc4\x8dju Evrope. Ob koncu tedna 1. januarja 2009 je pesem\xc2\xa0\xc2\xbbFly on the Wall\xc2\xab\xc2\xa0zasedla devetdeseto mesto na glasbeni lestvici UK Singles Chart. \xc4\x8cez januar in februar tistega leta je pesem zasedala vi\xc5\xa1ja in vi\xc5\xa1ja mesta \xc5\xa1e \xc5\xa1tiri tedne. Ob koncu tedna 28. februarja leta 2009 je pesem pristala na \xc5\xa1estnajstem mestu lestvice in tako postala drugi najbolje uvr\xc5\xa1\xc4\x8deni singl Miley Cyrus na lestvici v Zdru\xc5\xbeenem kraljestvu. Nato je singl po\xc4\x8dasi zasedal ni\xc5\xbeja in ni\xc5\xbeja mesta na lestvici, dokler ni ob koncu tedna 4. aprila tistega leta zasedel \xc5\xa1estinosemdeseto mesto. Na lestvici European Hot 100 je pesem\xc2\xa0\xc2\xbbFly on the Wall\xc2\xab\xc2\xa0zasedla sedeminpetdeseto mesto ob koncu tedna 7. marca 2009 ter na lestvici ostala \xc5\xa1e pet tednov. Ob koncu tedna 29. januarja tistega leta je pesem zasedla devetin\xc5\xa1tirideseto mesto na glasbeni lestvici Irish Singles Chart. Nekaj tednov kasneje je pesem na lestvici dosegla triindvajseto mesto, nato pa je 12. marca 2009 izpadla iz lestvice. V Avstriji je pesem 18. marca tistega leta zasedla sedeminpetdeseto mesto, nato pa je \xc4\x8dez dva tedna izpadla iz lestvice. Pesem je sedem tednov pre\xc5\xbeivela tudi na lestvici German Singles Chart, kjer je zasedla dvain\xc5\xa1estdeseto mesto.\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus je s pesmijo\xc2\xa0\xc2\xbbFly on the Wall\xc2\xab\xc2\xa0prvi\xc4\x8d nastopila na prireditvi Disney Channel Games 2008 4. maja leta 2008. Nastop Miley Cyrus, oble\xc4\x8dene v rde\xc4\x8d pla\xc5\xa1\xc4\x8d, so kasneje uporabili za promocijo kanala Disney Channel. 17. maja 2008 je Miley Cyrus pesem izvedla na prireditvi Zootopia 2008. 18. julija tistega leta je Miley Cyrus v oddaji Good Morning America izvedla pesmi\xc2\xa0\xc2\xbbFly on the Wall,\xc2\xab\xc2\xa0\xc2\xbbBreakout\xc2\xab,\xc2\xa0\xc2\xbb7 Things\xc2\xab\xc2\xa0in\xc2\xa0\xc2\xbbBottom of the Ocean.\xc2\xab Med nastopom je Miley Cyrus nosila vzor\xc4\x8dasto srajco, mini-krilo in \xc5\xa1kornje. 1. avgusta leta 2008 je Miley Cyrus pesem\xc2\xa0\xc2\xbbFly on the Wall\xc2\xab\xc2\xa0izvedla v oddaji FNMTV. 21. novembra tistega leta je bila pesem izvedena na podelitvi nagrad American Music Awards 2008. Kritiki iz kanala ABC so napisali, da je Miley Cyrus\xc2\xa0\xc2\xbbneustra\xc5\xa1no sprejela svojo novo ustvarjalno usmeritev\xc2\xab\xc2\xa0z izvedbo pesmi\xc2\xa0\xc2\xbbFly on the Wall.\xc2\xab 25. novembra tistega leta je Miley Cyrus pesem izvedla v zadnji sezoni oddaje Dancing with the Stars._NEWLINE_Na novoletni ve\xc4\x8der leta 2008 je Miley Cyrus nosila belo srajico, hla\xc4\x8de, \xc5\xa1kornje in vzor\xc4\x8dasto jakno za gostovanje FNMTV-jeve posebne novoletne prireditve s Peteom Wentzom. Epizodo je za\xc4\x8dela z izvedbo pesmi\xc2\xa0\xc2\xbbFly on the Wall\xc2\xab\xc2\xa0in\xc2\xa0\xc2\xbb7 Things.\xc2\xab 19. januarja 2009 je pesem izvedla na prireditvi Kids' Inaugural: \xc2\xbbWe Are the Future\xc2\xab za proslavitev zmage Baracka Obame na volitvah. Na prireditvi je nastopila z mnogimi spremljevalnimi plesalci in nosila navadno vzor\xc4\x8dasto sivo srajico, \xc4\x8drne hla\xc4\x8de in \xc5\xa1kornje. S pesmijo je Miley Cyrus nastopila tudi v Londonu na prireditvi Apple Store. Pesmi, ki jih je Miley Cyrus izvedla sama ali pa skupaj s svojim o\xc4\x8detom, je britanska razli\xc4\x8dica trgovine iTunes Store ekskluzivno prodala kot EP z naslovom iTunes Live from London. 7. junija leta 2009 je Miley Cyrus s pesmijo\xc2\xa0\xc2\xbbFly on the Wall\xc2\xab\xc2\xa0nastopila na dvajseti prireditvi A Time for Heroes Celebrity Carnival._NEWLINE_Pesem\xc2\xa0\xc2\xbbFly on the Wall\xc2\xab\xc2\xa0je bila ena izmed pesmi, ki jih je Miley Cyrus izvedla na svoji prvi samostojni svetovni turneji, Wonder World Tour. Nastop se je pri\xc4\x8del s posnetkom \xc5\xbeabe, ki z jezikom ulovi muho, med tem pa sta dva akrobata umaknila skalno steno. Miley Cyrus in njeni plesalci so se nato prikazali iz zelenega traktorja ter za\xc4\x8deli s pesmijo. Miley Cyrus je nosila ekstravagantno belo obleko s perjem na hrbtu ter uporabila izdelano koreografijo. Na neki to\xc4\x8dki med nastopom Miley Cyrus nepri\xc4\x8dakovano nekaj \xc4\x8dasa lebdi nad ob\xc4\x8dinstvom. Na koncu Miley Cyrus in njeni plesalci skupaj izvedejo ples iz videospota pesmi Michaela Jacksona,\xc2\xa0\xc2\xbbThriller.\xc2\xab S pesmijo je Miley Cyrus nastopila na koncertu Rock in Rio v Lizboni, Portugalska, 29. maja 2010 in v Madridu, \xc5\xa0panija, 4. junija 2010."